《题夏太常竹送周翠渠知广德州 其一》
明代·黄仲昭

天上清卿写竹工，分明淇澳雨中丛。赠君去作鄣城守，德业期同卫武公。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。